राजस्थान गणतन्त्र भारतक क्षेत्रफलक आधारमे सभ सँ पैग राज्य छी । एकर पश्चिममे पाकिस्तान, दक्षिण-पश्चिममे गुजरात[४], दक्षिण-पूर्वमे मध्यप्रदेश, उत्तरमे पञ्जाब (भारत), उत्तर-पूर्वमे उत्तरप्रदेश आ हरियाणा अछि । ई राज्यक क्षेत्रफल ३,४२,२३९ वर्ग किमी (१,३२,१३९ वर्ग माइल) अछि । सन २०११ कें जनगणनाक अनुसार राजस्थानक साक्षरता दर ६६. ११% अछि ।
 जयपुर राज्यक राजधानी छी । भौगोलिक विशेषतासभमे एकर पश्चिममे थार मरुभूमि आ घग्गर नदीक अन्तिम छोर अछि । विश्वक पुरातन श्रेणीसभमे मुख्य अरावली श्रेणी राजस्थानक एक मात्र पर्वत श्रेणी छी, जे पर्यटनक केन्द्र छी, माउन्ट आबु आ विश्वविख्यात दिलवाड़ा मन्दिर सम्मिलित करैत अछि । पूर्वी राजस्थानमें दुई बाघ अभयारण्य, रणथम्भौर आ सरिस्का अछि आ भरतपुरक समीप केवलादेव राष्ट्रिय निकुञ्ज अछि, जे सुदूर साइबेरिया सँ आबऽ वला सारस आ पैग सङ्ख्यामे स्थानीय प्रजातिक अनेकानेक पक्षीसभक संरक्षित-आवासक रूपमे विकसित कएल गेल अछि । 